[{"text_idx": "#000001", "text": "Palun sisesta otsingufraas ja alusta otsimist"}, {"text_idx": "#000002", "text": "Taskupark on Tallinna linnaruumi uus liige, mis toob tallinlasele ihaldusva\u0308a\u0308rset vaheldust ja pakub ta\u0308navakasutuses uusi vo\u0303imalusi."}, {"text_idx": "#000004", "text": "Ku\u0308lmade su\u0308gistuulte saabudes vo\u0303ib Tallinna ta\u0308navatel peale kooli naasnud kooliju\u0308tside ma\u0308rgata ka midagi uut: Kotzebue, Suur-Karja ja Sakala ta\u0308navale on lisandunud va\u0308ikesed, umbes u\u0308he auto parkimiskoha suurused haljastatud puidust kehandid, mida kutsutakse taskupargiks. Kuigi mujal on sellised autode arvelt jalaka\u0308ija heaks linnaruumi tehtud sekkumised ja va\u0308ikesed hu\u0308pikpargid juba vanem na\u0308htus, on Tallinna hakatud pu\u0308sivamaid taskuparke rajama alles nu\u0308u\u0308d, ka\u0308esoleval su\u0308gisel. U\u0308hest ku\u0308ljest on see linna senise poliitilise vo\u0303imu u\u0308mberkujundamise tulemus \u2013 pa\u0308rast valimisi sai u\u0308he partei ainuvo\u0303imust mitme partneriga koalitsioon \u2013, teisalt na\u0308itavad taskupargid sedagi, et linnavalitsuses on rohkem va\u0308rskeid ideid ning esile on kerkinud elukeskkonda va\u0308a\u0308rtustavad ametnikud."}, {"text_idx": "#000005", "text": "Varemgi on mitmes linnas olnud ta\u0308navaruumi u\u0308mber mo\u0303testavaid ettevo\u0303tmisi. 2013. aastal jagati Tallinnas u\u0308mber Mere puiestee ta\u0308navaruum. Arhitektide liidu noortekogu eestvedamisel loodi linnata\u0308nava elusuuruses makett, visandati kolmemo\u0303o\u0303tmeline idee, milline vo\u0303iks olla Mere puiestee, kui seal arvestataks paljude eri tu\u0308u\u0308pi liikujatega."}, {"text_idx": "#000006", "text": "Tartus on 2020. aastast suveks autoliiklusele suletud kesklinna peamine tuiksoon Vabaduse puiestee ning selle asemel on su\u0308ndmusruum \u2013 autovabaduse puiestee. Paide arvamusfestivali osa on juba aastaid olnud ka keskva\u0308ljaku ajutine u\u0308mberkorraldamine nii, et seal oleks hea viibida inimesel, mitte autol."}, {"text_idx": "#000009", "text": "Linna kolm esimest taskuparki on ku\u0308ll oma olemuselt u\u0308ksteise koopiad, ent paiknemise to\u0303ttu pakuvad ku\u0308llaltki erisugust kasutuskogemust."}, {"text_idx": "#000010", "text": "Kotzebue taskupark mo\u0303jub esmapilgul oma monotoonsuses veidi juhuslikult. Kuigi u\u0308ks pool ta\u0308navast on palistatud ko\u0303rghaljastuse ja mururibadega, laiub teisel pool teed u\u0308ksluine asfaltko\u0303rb tihedalt pargitud autodega. Autode vahelt torkab silma hele puidust platvorm, mis mo\u0303jub metall-la\u0308ikega masinate vahel vo\u0303o\u0303rkehana. Kalamajale on omane vilgas ta\u0308navaelu, taskupargiga on u\u0308ritatud tuua see inimkeskne ta\u0308navakultuur ka asumi transiitta\u0308navale. Kotzebue taskupark asub Kalamaja raamatukogu ees, seega laieneb raamatukogu lugemisala justkui hoonest va\u0308lja ning ro\u0303hutab asutuse peasissepa\u0308a\u0308su. Paraku va\u0308hendab taskupargi atraktiivsust selle paiknemine ilmakaarte suhtes, va\u0308hene pa\u0308ikesele avatus \u2013 suure osa pa\u0308evast on minioaas u\u0308mbritsevate hoonete varjus."}, {"text_idx": "#000011", "text": "Kotzebue taskupark asub Kalamaja raamatukogu ees, seega laieneb raamatukogu lugemisala justkui hoonest va\u0308lja ning ro\u0303hutab asutuse peasissepa\u0308a\u0308su."}, {"text_idx": "#000012", "text": "Seevastu on Suur-Karja taskupark hakanud juba mo\u0303juma toimiva kohtumispaiga ja vanalinna va\u0308ravana. Taskuparki elavdab sinna paistev ennelo\u0303unane ja keskpa\u0308evane pa\u0308ike. Pakutakse mo\u0303nusat kohta ilma nautimiseks, linna vilgas sagimine taustal. Parki vo\u0303ib ette kujutada kohana, kus oodatakse so\u0303pra, kellega koos minnakse Draamateatrisse vo\u0303i lehitsetakse ko\u0303rval olevast raamatupoest ostetud teost."}, {"text_idx": "#000013", "text": "Sakala ta\u0308nava taskupark kutsub hoopis linlast elitaarsest kohvikust u\u0308le tee, kus saab na\u0308iteks hoopis omaenda kaasa vo\u0303etud kehakinnitust nosida. Ka\u0308esoleva artikli kirjutamise ajal oli Sakala ta\u0308nava taskupargis veekindla u\u0308mbrise sees pa\u0308evik \u201eHingelt a\u0308ra\u201c, mida mo\u0308o\u0308dujad vo\u0303isid ta\u0308ita ning seda vo\u0303imalust oldi juba ka kasutatud."}, {"text_idx": "#000015", "text": "Taskuparkide asukohavalik ei ole juhuslik, need mo\u0303juvad mo\u0303ne la\u0308hedal asuva avaliku funktsiooni taotlusliku laiendusena. Taskupark justkui meelitab linlasi oma asju ta\u0308naval ajama, soodustades turvalisema ja ka huvitavama linnaruumi arengut. Juba 1960. aastatel kirjutas paljusid linnaelu uurimissuundi mo\u0303jutanud USA linnaaktivist Jane Jacobs raamatus \u201eSuurte Ameerika linnade surm ja elu\u201c (\u201eThe Death and Life of Great American Cities\u201c, 1961), et inimestele meeldib ta\u0308navatel na\u0308ha teisi inimesi, see mo\u0303jub kui meelelahutus. Tallinnas avatud taskuparkidest saja meetri raadiuses asuvad ka haridusasutused: Kotzebue pargi la\u0308hedal Gustav Adolfi gu\u0308mnaasium, Suur-Karja pargi veeres Tallinna reaalkool ja inglise kolledz\u030c, Sakala ta\u0308nava pargi ko\u0303rval muusika- ja teatriakadeemia. Selline parkide paigutamine pakub vo\u0303imalust nautida lu\u0308hikesi pause, mis kiires elus ei pruugi alati pa\u0308evakavva mahtuda. Mo\u0303istagi oleks tervisele veelgi kasulikum kerge jalutuska\u0308ik mo\u0303nes suuremas linnapargis, kuid tuleb silmas pidada, et taskupargid ei ole suurte parkide asendus, need on rajatud u\u0308he parkimiskoha arvelt vilka liikluse ja eluga ta\u0308nava veerde. Tootekataloogist valitud pargipink vo\u0303i muu va\u0308liinventar oleks sama koha peal kummaline objekt parkivate ja mano\u0308o\u0308verdavate autode vahel. Taskupark on konkreetne, perimetraalselt to\u0303stetud peenardega eraldab see pargi kasutaja autodest ning pakub turvatunnet kohas, kus seda vo\u0303ib-olla ei oskagi oodata."}, {"text_idx": "#000016", "text": "Ehituslikult on taskupargid rajatud moodulitest, ko\u0303ik pargid on ehitatud u\u0308he plaani ja\u0308rgi ning koosnevad u\u0308hesugustest materjalidest ja taimedest. Puitvoodriga taskupargi modulaarsus tagab kiire paigaldamise, taskukohasuse ning funktsionaalsuse. Pargid on so\u0303iduteedest eraldatud ko\u0303rgemate taime- ja lillepeenardega, kus su\u0308gisel paistavad silma kortslehe efektsed puhmad, mis vahelduvad ko\u0303rrelistega. Taimede keskel on kaks U-ta\u0308he kujulist istumisala, mis on u\u0308hendatud lauako\u0303rguse plaadiga. Iga avaliku pargi kohustuslik osa on pru\u0308gikast ja sellele on mo\u0303eldud ka taskupargis. See on diskreetselt integreeritud puitkehandi sisse. Kaugemalt vaadates vo\u0303ivad taskupargid mo\u0303juda va\u0308ikese ja va\u0308heta\u0308htsana, kuid la\u0308hemalt on mulje vastupidine \u2013 need on u\u0308llatavalt mugavad. Vahepealse kasutuse ja kiiresti valmiva ta\u0308navamo\u0308o\u0308bli disainikeel on paljuski mo\u0303jutatud euroalustest. Euroalus on odav ja ka\u0308epa\u0308rane materjal, millest saab kiiresti midagi ajutist pu\u0308stitada, kuid selline esteetika on pikapeale muutunud u\u0308hetaoliseks ja va\u0308sitavaks. Uutes taskuparkides ei ole tunnet, et istutakse vahekasutuse tu\u0308u\u0308pi euro\u00adalustest pingil, need on sama mugavad kui head pargipingid."}, {"text_idx": "#000018", "text": "Tallinnas vo\u0303iks olla oma taskuparkide ladu, kust vastavalt vajadusele ja hooajale vo\u0303etakse ja asetatakse park sinna, kus parasjagu vaja on. Na\u0308iteks Norras on u\u0308hel ta\u0308naval sellesarnaseid taskuparke tihedalt ja palju. Osale neist on kavandatud rattaparklad, osale suuremad istumisalad. Sellised suvised taskupargid soodustavad aktiivset liikumist ning meelitavad o\u0303ues aega veetma. Lumisel perioodil viiakse pargid talvituma ning ta\u0308naval on rohkem parkimisruumi."}, {"text_idx": "#000019", "text": "Taskupark on tervitatav Tallinna linnaruumi uus liige, mis olenemata oma va\u0308ikesest mo\u0303o\u0303tkavast toob tallinlastele ihaldusva\u0308a\u0308rset vaheldust ja ta\u0308nava kasutamiseks uusi viise. Taskuparkidega rikastatud ta\u0308navaruum katkestab viivuks ko\u0303leda monofunktsionaalse so\u0303idutee, et pakkuda jalaka\u0308ijale hingeto\u0303mbehetke muidu na\u0308rvilises linnakeskkonnas. On arusaadav, et kolmest va\u0308ikesest puitinstallatsioonist u\u0308ksi ei piisa, et aastaku\u0308mneid hooleta ja\u0308etud elukeskkonnast saaks pa\u0308evapealt inimso\u0303bralik linnaruum, kuid hea algus on tehtud."}, {"text_idx": "#000020", "text": "Viimase poolaasta linnaruumi arengut tunnistades tuleb to\u0303deda, et linlastele paistab lootuskiir: Tallinna linnapilti on lisandunud korralikud, so\u0303iduteedest pollaritega eraldatud rattarajad Toompuiesteel, Rannama\u0308e teel ja Pa\u0308rnu maanteel, kasutuseta asfaldipinnad on kunstiliselt lahendatud lopsaka potihaljastusega, paljudes kohtades on va\u0308hendatud autode piirkiirust. Linnapildis on u\u0308hta\u0308kki tavapa\u0308raselt laiuvate asfaldiva\u0308ljade vahel rohkem silmailu, avastamisro\u0303o\u0303mu ja rahu. Ja\u0308a\u0308b vaid loota, et tegemist on pu\u0308sivate u\u0308mberkorraldustega ja need na\u0308ited ra\u0308a\u0308givad omavalitsuse po\u0308o\u0308rdunud mentaliteedist, kus aina enam va\u0308a\u0308rtustatakse mitmeku\u0308lgsemat elukeskkonda."}, {"text_idx": "#000026", "text": "2021. aasta mais avati Viljandi vallas va\u0308ikeses Pa\u0308rsti mo\u0303isas rekonstrueeritud lasteaed 18 lapsele. Kahtlemata on see muinasjutuline paik eelmise aasta u\u0308ks silmapaistvamaid sisearhitektuurilahendusi. Seda ..."}, {"text_idx": "#000035", "text": "Lastekirjanduse keskuses on avatud Kertu Sillaste isikuna\u0308itus \u201eKokku pandud pildid\u201c"}]